प्रार्थना सभा में आडवाणी के बाद संघ प्रमुख मोहन भागवत ने कहा अटल जी को श्रद्धांजलि दी. इस दौरान उन्होंने कहा कि भाजपा आज फलदायी है, उसे सींचकर बड़ा करने वाले महान हैं. भागवत ने कहा कि मुझे अटल जी का सानिध्य ज्यादा नहीं मिला. तरुण अवस्था में मैं भी उनका भाषण सुनने के लिए जाया करता था. अटल जी की सबके साथ मित्रता थी. सार्वजनिक जीवन पर इतनी ऊंचाई पर पहुंचने के बाद भी वे सामान्य जन के प्रति बेहद संवेदनशील थे. अटल जी ने विपरीत हालातों में काम किया. अटल जी के शब्द और उनका जीवन, दोनों में एकरूपता थी. कठिन से कठिन परिस्थिति से गुजरते हुए भी उनके अंदर का कवि जिंदा रहता था. जीवन का तन कर सामना करने वाले वो वीर पुरुष थे. राजनीति में आने के बाद भी कैसे एक स्वयंसेवक की संवेदनाओं को बनाए रखने का अटल जी ने आदर्श पेश किया.